ΜΕΣΑΙΩΝΙΚΗ ΚΑΙ ΝΕΟΤΕΡΗ ΙΣΤΟΡΙΑ

Β’ ΓΥΜΝΑΣΙΟΥ

**2. Η Άλωση της Πόλης**

**α.Πολιορκία και άλωση της Πόλης**

**Ο σουλτάνος Μουράτ Β’(1421-1451)**

∎ Μετά τη μάχη της Άγκυρας επανέφερε την τάξη στην Οθωμανική Αυτοκρατορία και ανανέωσε την επιθετικότητά της

∎ Προχώρησε σε επιθέσεις κατά της Βυζαντινής Αυτοκρατορίας

∎ Κατέλαβε τα Γιάννενα και τη Θεσσαλονίκη

∎ Νίκησε στη Βάρνα(1444) ένα στρατό σταυροφόρων

∎ Προετοίμασε την πολιορκία της Πόλης

**Ο σουλτάνος Μωάμεθ Β’ ο Πορθητής (1451-1481)**

∎ Άρχισε να πολιορκεί την Κωνσταντινούπολη το **1453.**

∎ Προηγουμένως οι Τούρκοι έχτισαν το **φρούριο της Ρούμελης** στην ευρωπαϊκή πλευρά του Βοσπόρου, για να σταματήσουν τον ανεφοδιασμό της Βασιλεύουσας από τον Εύξεινο Πόντο σε τρόφιμα.

∎ Ο Βυζαντινός Αυτοκράτορας **Κωνσταντίνος ΙΑ’ ο Παλαιολόγος** αντιστάθηκε γενναία για 54 ημέρες, αλλά η υπεροχή των Τούρκων σε στρατιώτες και οπλισμό ήταν συντριπτική.

∎ Οι Βυζαντινοί, αβοήθητοι από τα χριστιανικά κράτη, αγωνίστηκαν ηρωικά, αλλά η τελική έφοδος έγινε τη νύχτα της 29ης Μαΐου μετά από σφοδρούς βομβαρδισμούς και συνεχείς επιθέσεις οι γενίτσαροι κυρίευσαν την Πόλη.

∎ Μετά την άλωση της Κωνσταντινούπολης, σύμφωνα με το μουσουλμανικό θρησκευτικό νόμο, η πόλη για τρεις ημέρες παραδόθηκε στους Τούρκους πολεμιστές, που προχώρησαν σε άγριες σφαγές και λεηλασίες.

∎ Ο Μωάμεθ μπήκε με πομπή στην Πόλη, προσευχήθηκε στην Αγία Σοφία και ανακήρυξε την Κωνσταντινούπολη **πρωτεύουσά** του.

**Οι συνέπειες**

∎ Η Άλωση τραυμάτισε αρχικά την περηφάνια των Ελλήνων, που θρήνησαν τη μεγάλη συμφορά.

∎ Το **βυζαντινό πνεύμα** μεταφέρεται από τους λογίους στη Δύση.

∎ Το κλείσιμο των δρόμων της Ανατολής από τους Οθωμανούς προκάλεσε τις μεγάλες **γεωγραφικές ανακαλύψεις** από τους Ευρωπαίους.

∎ Οι Έλληνες σταδιακά αρχίζουν να ελπίζουν στην **αποτίναξη του οθωμανικού ζυγού και την Ανάσταση του Γένους.**

**γ. Η βυζαντινή πνευματική κληρονομιά**

∎ Οι Ρώσοι θεώρησαν ότι ήταν οι μοναδικοί κληρονόμοι της βυζαντινής πολιτικής και πνευματικής παράδοσης. Η Μόσχα θεωρείτο η Τρίτη Ρώμη.

∎ Οι Ορθόδοξοι βαλκανικοί λαοί επηρεάστηκαν βαθιά από το βυζαντινό πολιτισμό και χάρη στην Ορθοδοξία διατήρησαν την πνευματική τους ταυτότητα στα χρόνια της Τουρκοκρατίας.

**Η Συνολική προσφορά του Βυζαντίου**

∎ Η Βυζαντινή Αυτοκρατορία διέσωσε τον ευρωπαϊκό πολιτισμό από τις αραβικές κατακτήσεις του 7ου και 8ου αιώνα.

∎ Ανέπτυξε μια μεγάλη και πρωτότυπη τέχνη που επηρέασε την προαναγεννησιακή τέχνη στη Δύση και την Οθωμανική αρχιτεκτονική παράδοση στην Ανατολή.

∎ Διαφύλαξε, καλλιέργησε και μετέδωσε στην Ευρώπη την κλασική κληρονομιά, μέρος της οποίας είναι και η ρωμαϊκή νομική παράδοση.

∎ Τελειοποίησε τον τρόπο οργάνωσης του Κράτους. Το Βυζαντινό κράτος επηρέασε τα μεσαιωνικά βαλκανικά κράτη, τη Ρωσία και το Οθωμανικό Κράτος.

∎ Καλλιεργήθηκαν νέα γραμματειακά είδη (χρονογραφία, λειτουργική ποίηση).

∎ Αναπτύχθηκε η νομική και οι θετικές επιστήμες.

∎ Διαμορφώθηκε η θρησκευτική μουσική, ο μοναστισμός και οι ανθρωπιστικές σπουδές.

**ΕΡΩΤΗΣΕΙΣ**

1. Τι γνωρίζετε για την Πολιορκία και την Άλωση της Πόλης από τους Οθωμανούς Τούρκους;
2. Ποιες ήταν οι συνέπειες από την Άλωση της Πόλης το 1453;
3. Με ποιο τρόπο η βυζαντινή ιδεολογία επηρέασε το Μοσχοβίτικο Κράτος;
4. Ποια ήταν η συνεισφορά του Βυζαντίου στον ευρωπαϊκό και στον παγκόσμιο πολιτισμό;